Ռուսաստանն ու Սիրիան ընդդիմությանը մեղադրել են այն հարցում, որ պատրաստվում են Իդլիբում քիմիական հարձակման սցենար բեմադրել, որպեսզի Սիրիայի բանակին մեղավոր ներկայացնելով Սիրիայի դեմ ԱՄՆ-ի և նրա եվրոպացի դաշնակիցների, այսինքն Ֆրանսիայի ու Բրիտանիայի հարձակման համար ենթահող պատրաստեն: Ռուսաստանի ԱԳ նախարար Սերգեյ Լավրովը տեղեկացրել է Սիրիայում քիմիական կեղծված հարձակման նախապատրաստության մասին փաստերն ու ապացույցները ՄԱԿ-ին և Քիմիական զենքերի տարածումն արգելող կազմակերպությանը փոխանցվելու մասին: Մոսկվան հայտարարել է, որ այս կապակցությամբ բավարար ապացույցներ է ձեռք բերել ու դրանք տրամադրել է ՄԱԿ-ին և Քիմիական զենքերի տարածումն արգելող կազմակերպության: Լավրովն արևմտյան երկրներին զգուշացրել է Իդլիբում կրակի հետ չխաղալ: Ռուսաստանի պաշտպանության նախարարությունն էլ ազդարարել է, որ ԱՄՆ-ն, Բրիտանիան ու Ֆրանսիան պատրաստվում են ահաբեկիչների համագործակցությամբ քիմիական հարձակման ստահոդ սցենար բեմադրել, որի նպատակն է սիրիայի բանակին մեղադրել այդ կապակցությամբ ու հետո այդ երկրի դեմ հարձակման անցնել: ՄԱԿ-ում Ռուսաստանի մշտական ներկայացուցիչ Վասիլի Նեբնեզիան ասել է. «Սիրիայում քիմիական սպառազինություն օգտագործելով ահաբեկչական խմբերն այդ երկրում արտաքին միջամտության ենթահող նախապատրաստեցին»: